Resson Kantai Duff

Resson Kantai Duff, ma'aikaciyar kiyayewa ta Kenya ce kuma mataimakiyar darekta a Ewaso Lions .

 Rayuwar farko da ilimi 
Mahaifin Kantai ɗan ƙabilar Maasai makiyaya ne, wanda ya ba ta ilimin farko game da namun daji da yadda za ta kare su.  Ta sami digiri na farko tare da girmamawa a Jami'ar Nairobi . Ta sami gurbin karatu daga Cibiyar Kula da Dabbobi kuma ta tafi karatu a Jami'ar Oxford, inda ta sami MSc a Biodiversity, Conservation and Management.

 Aiki 
Kantai ta yi aiki a Save the Elephants, na farko a matsayin jami'ar ayyuka sannan daga baya a matsayin shugabar wayar da kan jama'a. Ta kasance marubuciya kuma edita ta Cibiyar Ci Gaban Dorewa ta Duniya .  A halin yanzu tana aiki a Ewaso Lions a matsayin mataimakiyar darakta.  

A farkon aikinta, Kantai ta kasance wani ɓangare na aikin kiyaye giwaye da nufin inganta fahimtar al'adu tsakanin ƙasar Sin (mafi yawan masu amfani da hauren giwa a duniya) da Kenya. Ta halarci, tare da Chris Kiarie, a rangadin kiyayewa na "Daga Kenya zuwa Sin" a watan Yunin 2014. A wani ɓangare na wannan balaguron, sun zagaya garuruwa daban daban guda biyar na ƙasar Sin, domin kara fahimtar fataucin giwaye da amfani da su, da kuma gabatar da jawabai na ilmantarwa kan kare giwaye.  A ƙarshen shekarar  2021, Kantai ta ba da jawabi na TED kan mahimmancin ƙarfafa al'ummomin gida a cikin ilimin halitta .

 Jagoranci 
Kantai mai ba da shawara ce mai ƙarfi game da mahimmancin bambancin a kimiyyar kiyayewa. Ta halarci taron Pathways Kenya 2020 "Buɗe ƙofa zuwa Muryoyi Daban-daban".   Ta yi magana game da buƙatar kawar da kiyayewa daga mulkin mallaka. Musamman ma, a cikin watan Nuwambar 2020, ta rubuta labarin sharhi kan Mongabay, inda ta yi magana game da wariyar launin fata a kimiyyar kiyayewa a Afirka. A cikin wannan labarin, matan Afirka ashirin sun ba da labarin rashin daidaito a wuraren aiki.  Wannan labarin yana cikin labarai goma da aka fi kallo a wancan watan a cikin gidan yanar gizon. 

Kantai kuma memba ce na hukumar kiyayewa ta Kenya ; a lokacin da ta shiga an zaɓe ta a matsayin mafi ƙarancin shekaru a hukumar.

 Manazarta 

Category:Rayayyun mutane